b'\n_START_ARTICLE_\nJeanny\n_START_SECTION_\nNastanak\n_START_PARAGRAPH_\nIzvornu pjesmu napisali su nizozemski pjeva\xc4\x8di Rob i Ferdi Bolland. Nakon \xc5\xa1to je Falco \xc4\x8duo demo ina\xc4\x8dicu pjesme, protivio se tekstu. _NEWLINE_Tema izvornika bijeg je jedne djevojke nakon sva\xc4\x91e s momkom. Glazbu su tako\xc4\x91er komponirali Rob i Ferdi Bolland._NEWLINE_Album Falco 3 je snimljen u Nizozemskoj, 1985. godine.\n_START_SECTION_\nSpot\n_START_PARAGRAPH_\nUbojicu je glumio pjeva\xc4\x8d Falco, a djevojku "Jeanny", petnaestogodi\xc5\xa1njakinja Theresa Guggenberger. _NEWLINE_Spot mnogo podsje\xc4\x87a na poznate horor i kriminalisti\xc4\x8dke filmove. Me\xc4\x91u njima su Bates Motel i Langov film "M" iz 1931., u kojem je slijepa osoba identificirala ubojicu. Osim toga, na po\xc4\x8detku se kratko vidi natpis "Bates Motel", \xc5\xa1to podsje\xc4\x87a na Hitchcockov film "Psiho" iz 1960. godine._NEWLINE_Na kraju se vidi kako ubojica u lu\xc4\x91a\xc4\x8dkoj ko\xc5\xa1ulji ima halucinacije, zami\xc5\xa1ljaju\xc4\x87i da je duh pokojne djevojke "Jeanny" s njim u zatvoru.\n_START_SECTION_\nBojkot\n_START_PARAGRAPH_\nU travnju 1986. godine, feministi\xc4\x8dke udruge zatra\xc5\xbeuju bojkot pjesme, \xc5\xa1to je kasnije odbijeno. _NEWLINE_Hans-Dieter Kronzucker, novinar Druge Njema\xc4\x8dke Televizije izjavio je da je zamrzio pjesmu, jer su njegova djeca bila oteta u Toskani. Popularni njema\xc4\x8dki moderator Thomas Gottschalk je vrlo negativno kritizirao pjesmu i nazvao je "sme\xc4\x87em". Nakon toga, bojkotu se pridru\xc5\xbeuju mnoge njema\xc4\x8dke radio-postaje._NEWLINE_U Isto\xc4\x8dnoj Njema\xc4\x8dkoj, pjesma nije bila objavljena, a pu\xc5\xa1tanje u klubovima bilo je zabranjeno. U Hessenu, spot je prikazan s upozorenjem, dok je u ostalim dijelovima Zapadne Njema\xc4\x8dke bio potpuno zabranjen ili samo prikazan na glazbenim programima.'